1यीशु मसीह केर पुरखामन केर नाँव जेमन राजा दाऊद केर संतान रहैं, आउर राजा दाऊद अब्राहम केर संतान रहे, इ लेखे अहेः 2अब्राहम केर बेटा इसहाक, इसहाक केर बेटा याकूब आउर याकूब केर बेटा यहूदा आउर उकर भाईमन रहैं। 3यहूदा केर बेटा फिरिस आउर जेरह रहैं, आउर उ मनक आयो केर नाँव तामार रहे। फिरिस केर बेटा हिस्रोन रहे, आउर हिस्रोन केर बेटा एराम रहे। 4एराम केर बेटा अम्मीनादाब आउर अम्मीनादाब केर बेटा नहशोन आउर नहशोन केर बेटा सलमोन रहे। 5सलमोन केर बेटा बोअज रहे, आउर उकर आयो केर नाँव राहाब रहे,#1:5 राहाब आउर रूत यहूदी जाइत केर नी रहैं बोअज केर बेटा ओबेद रहे आउर उकर आयो केर नाँव रूत रहे, आउर ओबेद केर बेटा यिशै रहे। 6आउर यिशै केर बेटा दाऊद राजा रहे। आउर दाऊद केर बेटा सुलैमान उ जनाना से जनमलक जे पहिले उरिय्याह केर जनाना रहे। 7सुलैमान केर बेटा रहबाम रहे आउर रहबाम केर बेटा अबिय्याह रहे आउर अबिय्याह केर बेटा आसा रहे, 8आसा केर बेटा यहोशाफात रहे, यहोशाफात केर बेटा योराम रहे आउर योराम केर बेटा#1:8 1 इतिहास 3:10-13, योराम उज्जिय्याह केर आबा केर दादू रहे उज्जिय्याह रहे। 9उज्जिय्याह केर बेटा योताम रहे, योताम केर बेटा आहाज रहे आउर आहाज केर बेटा हिजकिय्याह रहे। 10हिजकिय्याह केर बेटा मनश्शिह रहे। मनश्शिह केर बेटा आमोन रहे आउर आमोन केर बेटा योशिय्याह रहे। 11आउर योशिय्याह केर पोता यकुन्याह आउर उकर भाईमन रहैं, इ मनक जनम इसराइली आदमीमन के बंदी बनाय के बेबीलोन देस लेई जाएक से आगे होई रहे।
12आउर बेबीलोन देस में बंदी बनाय के लेई जाएक केर बेरा से लेई के यीशु केर जनम तक उकर पुरखा मनक नाँव इ लेखे अहे, यकुन्याह केर बेटा शालतियेल रहे, शालतियेल केर बेटा जरुब्बाबिल रहे, 13जरुब्बाबिल केर बेटा अबीहूद रहे, अबीहूद केर बेटा इल्याकीम रहे आउर इल्याकीम केर बेटा अजोर रहे। 14अजोर केर बेटा सदोक रहे आउर सदोक केर बेटा अखीम रहे आउर अखीम केर बेटा एलीहूद रहे। 15एलीहूद केर बेटा इलियाजार रहे आउर इलियाजार केर बेटा मत्तान रहे आउर मत्तान केर बेटा याकूब रहे। 16आउर याकूब केर बेटा यूसुफ रहे, जे मरियम केर पति रहे, आउर मरियम से यीशु जनमलक, जे मसीह कहायला।
17इ लेखे अब्राहम से राजा दाऊद तक चौदह पीढ़ी होलक आउर राजा दाऊद से बेबीलोन में बंदी होई के पोंहचाल जाएक तक चौदह पीढ़ी आउर बंदी होई के बेबीलोन देस में पोंहचाल बेरा से मसीह तक चौदह पीढ़ी होलक।
22इ सोउब इकर लगिन होलक कि जे बचन प्रभु यशायाह परमेश्वर केर संदेश के बताएक वाला केर मुँह से कइह रहे, उ पूरा होवोकः 23"देखा, एगो कुँवारी गर्भवती होवी आउर एगो बेटा के जनम देवी आउर उकर नाँव इम्मानुएल रखल जाई" जेकर मतलब इ हेके "परमेश्वर हमर संगे अहे।" 24यूसुफ नींद से जागेक केर पाछे परमेश्वर केर दूत केर आगया मोताबिक अपन मंगेतर मरियम के बिहा काइर के अपन ठिना लेई आलक। 25आउर जब तक मरियम बेटा के नी जनम देलक तब तक यूसुफ उकर संगे नी सुतलक आउर उ बेटा केर नाँव यीशु रखलक।
